CELEX: 52018JC0026
Language: hu
Date: 2018-11-13
Title: Együttes javaslat A TANÁCS HATÁROZATA az Európai Unió által az egyrészről az Európai Közösség, és másrészről Ciszjordánia és a Gázai övezet Palesztin Hatósága képviseletében a Palesztin Felszabadítási Szervezet (PFSZ) közötti kereskedelemről és együttműködésről szóló euromediterrán ideiglenes társulási megállapodással létrehozott vegyes bizottságban az EU–Palesztin Hatóság cselekvési terv meghosszabbításával kapcsolatban képviselendő álláspontról

EURÓPAI BIZOTTSÁG
            Brüsszel, 2018.11.13.
            JOIN(2018) 26 final
            2018/0382(NLE)
            Együttes javaslat
            A TANÁCS HATÁROZATA
            az Európai Unió által az egyrészről az Európai Közösség, és másrészről Ciszjordánia és a Gázai övezet Palesztin Hatósága képviseletében a Palesztin Felszabadítási Szervezet (PFSZ) közötti kereskedelemről és együttműködésről szóló euromediterrán ideiglenes társulási megállapodással létrehozott vegyes bizottságban az EU–Palesztin Hatóság cselekvési terv meghosszabbításával kapcsolatban képviselendő álláspontról
            
               
         
         
            
               INDOKOLÁS
            
            
               1.A javaslat tárgya
            
            
               E javaslat tárgya az Unió által az egyrészről az Európai Közösség, másrészről a Ciszjordánia és a Gázai övezet Palesztin Hatósága képviseletében eljáró Palesztin Felszabadítási Szervezet (PFSZ) közötti kereskedelemről és együttműködésről szóló euromediterrán ideiglenes társulási megállapodás (a továbbiakban: ideiglenes társulási megállapodás) által létrehozott vegyes bizottságban az EU–Palesztin Hatóság cselekvési terv meghosszabbításáról szóló határozat tervezett elfogadásával kapcsolatban képviselendő álláspont meghatározásáról szóló határozat.
            
            
               2.A JAVASLAT HÁTTERE
            
            
               2.1.Az ideiglenes társulási megállapodás
            
            
               A kereskedelemről és együttműködésről szóló ideiglenes társulási megállapodás 1997. február 24-én aláírásra került, és 1997. július 1-jén hatályba lépett. Az ideiglenes társulási megállapodás képezi az EU és a Palesztin Hatóság közötti kétoldalú kapcsolatok jogalapját. A megállapodás vámmentes hozzáférést biztosít az uniós piacokhoz a palesztin ipari termékek számára, valamint előírja a Palesztinába irányuló uniós exportra vonatkozó vámok öt év alatt történő fokozatos megszüntetését. A megállapodás céljai:
            
            
               –megfelelő keret megteremtése az átfogó párbeszédhez, amely lehetővé teszi a felek közötti szoros kapcsolatok fejlődését,
            
            
               –a kereskedelem fokozatos liberalizációjához szükséges feltételek megteremtése,
            
            
               –párbeszéddel és együttműködéssel kiegyensúlyozott gazdasági és társadalmi kapcsolatok kialakításának elősegítése a felek között,
            
            
               –a Ciszjordánia és a Gázai-övezet társadalmi és gazdasági fejlődéséhez való hozzájárulás biztosítása,
            
            
               –regionális együttműködés támogatása a békés egymás mellett élés, valamint a gazdasági és politikai stabilitás megszilárdítása céljából,
            
            
               –az együttműködés támogatása a közös érdeklődésre számot tartó egyéb területeken.
            
            
               2.2.A vegyes bizottság
            
            
               Az ideiglenes társulási megállapodás vegyes bizottságot hoz létre, amelynek a feladatkörébe tartozik, hogy döntéseket hozzon az e megállapodásban előirányzott esetekben, valamint egyéb olyan esetekben, amelyek az abban meghatározott célok eléréséhez szükségesek. A döntések kötelező érvényűek a felekre nézve. A vegyes bizottság ajánlásokat tehet a közös célok elérése és a megállapodás zavartalan működése érdekében. A vegyes bizottság elnöki tisztségét az eljárási szabályzattal összhangban az EU és a Palesztin Hatóság felváltva tölti be. A vegyes bizottság legalább évente egyszer, és ha a körülmények ezt megkívánják, elnökének kezdeményezésére ül össze.
            
            
            
               2.3.A vegyes bizottság tervezett jogi aktusa
            
            
               A vegyes bizottság ajánlást tervez elfogadni az EU–Palesztin Hatóság cselekvési terv meghosszabbításáról (a továbbiakban: a tervezett jogi aktus). A vegyes bizottság eljárási szabályzatának 10. cikkével összhangban az ajánlást írásbeli eljárással fogadják el.
            
            
               A tervezett jogi aktus célja az EU–Palesztin Hatóság cselekvési terv három évvel történő meghosszabbítása a két fél közötti együttműködés folyamatosságának biztosítása érdekében. Amennyiben további meghosszabbítás szükségessége merül fel, a Bizottságot és a főképviselőt fel kell hatalmazni arra, hogy további három évvel meghosszabbítsák a cselekvési tervet anélkül, hogy ehhez új tanácsi határozatra lenne szükség az Európai Unió által a vegyes bizottságban képviselendő álláspontról.
            
            
               3.Az Unió által képviselendő álláspont
            
         
         
            
               Az Európai Unió által az ideiglenes társulási megállapodással létrehozott vegyes bizottságban, az EU–Palesztin Hatóság cselekvési terv három évvel történő meghosszabbítására vonatkozó ajánlás elfogadása tekintetében elfoglalandó álláspont az e határozathoz csatolt határozat szövegén alapul.
            
            
               Mindkét fél ismételten megerősítette az Európai Unió és a Palesztin Hatóság közötti kapcsolatok gazdagságát és életképességét, valamint ezek valamennyi közös érdekű területen való folyamatos fejlesztése melletti maradéktalan elkötelezettségét.
            
            
               Az EU–Palesztin Hatóság cselekvési terv meghosszabbítása tehát a felek érdeke.
            
            
            
               3.1.Eljárási jogalap
            
            
               3.1.1.Általános elvek
            
            
               Az Európai Unió működéséről szóló szerződés (EUMSZ) 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.
            
            
               A „joghatással bíró jogi aktus” fogalmába beletartoznak a nemzetközi jognak a kérdéses szervet szabályozó szabályai szerint joghatással bíró jogi aktusok. Ezenfelül a fogalom magában foglalja azokat az eszközöket is, melyek a nemzetközi jog szerint nem bírnak kötelező erővel, de „meghatározó módon befolyásolják az uniós jogalkotó által [...] elfogadott szabályozás tartalmát”
                  1
               .
            
            
               3.1.2.A jelen esetre történő alkalmazás
            
            
               A vegyes bizottságot megállapodás, nevezetesen az euromediterrán megállapodás hozta létre.
            
            
               A vegyes bizottság által elfogadandó jogi aktus joghatással bíró jogi aktus. A tervezett jogi aktus joghatással bír, mivel három évre meghosszabbítja a jelenlegi EU–Palesztin Hatóság cselekvési tervet.
            
            
               Ezért a javasolt határozat eljárási jogalapja az EUMSZ 218. cikkének (9) bekezdése.
            
            
               3.2.Anyagi jogalap
            
            
               3.2.1.Általános elvek
            
            
               Az EUMSZ 218. cikkének (9) bekezdése szerinti határozat anyagi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Unió által képviselendő álláspont meghatározásra kerül. Amennyiben a tervezett jogi aktus kettős célkitűzést követ, vagy két összetevőből áll, és ezek egyike elsődlegesként vagy döntő jellegűként azonosítható, míg a másik pusztán járulékos jellegű, az EUMSZ 218. cikkének (9) bekezdése szerinti határozatot egyetlen jogalapra, azaz az elsődleges, illetve döntő jellegű célkitűzés vagy összetevő által megkövetelt jogalapra kell alapítani.
            
            
               3.2.2.A jelen esetre történő alkalmazás
            
            
               A tervezett jogi aktus fő célkitűzése és tartalma a következő területtel kapcsolatos: egy társulási megállapodás és az európai szomszédságpolitika keretében egy harmadik országgal folytatott együttműködés.
            
            
               Ezért a javasolt határozat anyagi jogalapja az EUMSZ 217. cikke.
            
            
            
               3.3.Következtetés
            
         
         
            
               A javasolt határozat jogalapja ezért a 217. cikk, összefüggésben az EUMSZ 218. cikkének (9) bekezdésével.
            
            
               4.A tervezett jogi aktus kihirdetése
            
            
               Mivel a vegyes bizottság jogi aktusa módosítani fogja az EU–Palesztin Hatóság cselekvési terv időtartamát, elfogadása után helyénvaló kihirdetni az Európai Unió Hivatalos Lapjában, az EU–Palesztin Hatóság vegyes bizottság eljárási szabályzatának megfelelően.
            
            
               2018/0382 (NLE)
            
            
               Együttes javaslat
            
            
               A TANÁCS HATÁROZATA
            
            
               az Európai Unió által az egyrészről az Európai Közösség, és másrészről Ciszjordánia és a Gázai övezet Palesztin Hatósága képviseletében a Palesztin Felszabadítási Szervezet (PFSZ) közötti kereskedelemről és együttműködésről szóló euromediterrán ideiglenes társulási megállapodással létrehozott vegyes bizottságban az EU–Palesztin Hatóság cselekvési terv meghosszabbításával kapcsolatban képviselendő álláspontról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 217. cikkére, összefüggésben 218. cikke (9) bekezdésével,
            
            
               tekintettel az Unió külügyi és biztonságpolitikai főképviselője (a továbbiakban: a főképviselő) és az Európai Bizottság javaslatára,
            
            
               mivel:
            
            
               (1)Az egyrészről az Európai Közösség, és másrészről Ciszjordánia és a Gázai övezet Palesztin Nemzeti Hatósága képviseletében a Palesztin Felszabadítási Szervezet (PFSZ) közötti kereskedelemről és együttműködésről szóló euromediterrán ideiglenes társulási megállapodás (a továbbiakban: az ideiglenes társulási megállapodás) 1997. február 24-én aláírásra került, és 1997. július 1-jén hatályba lépett.
            
            
               (2)A felek egyetértenek abban, hogy a jelenlegi cselekvési terv továbbra is tükrözi az EU és a Palesztin Hatóság közötti kiemelt partnerséget és elősegíti az ideiglenes társulási megállapodás végrehajtását.
            
            
               (3)Az ideiglenes társulási megállapodás 63. cikke szerint a vegyes bizottság határozatokat hozhat és megfelelő ajánlásokat tehet.
            
            
               (4)A vegyes bizottság írásbeli eljárásban ajánlást tervezi elfogadni az EU–Palesztin Hatóság cselekvési terv három évvel történő meghosszabbításáról.
            
            
               (5)Helyénvaló meghatározni az Unió által az ideiglenes társulási megállapodásban képviselendő álláspontot, mivel az ajánlás joghatással bír majd.
            
            
               (6)A Bizottságot és a főképviselőt fel kell hatalmazni, hogy szükség esetén további három évre meghosszabbítsák a cselekvési tervet.
            
            
               (7)A cselekvési terv három évvel történő meghosszabbítása teljes körű lehetőséget biztosít a feleknek arra, hogy folytassák együttműködésüket a következő években.
            
            
               ELFOGADTA EZT A HATÁROZATOT:
            
            
               1. cikk
            
         
         
            
               Az egyrészről az Európai Közösség, és másrészről a Ciszjordánia és a Gázai övezet Palesztin Hatósága képviseletében eljáró Palesztin Felszabadítási Szervezet (PFSZ) közötti kereskedelemről és együttműködésről szóló euromediterrán ideiglenes társulási megállapodás által létrehozott vegyes bizottság ülésén az EU–Palesztin Hatóság cselekvési terv meghosszabbításával kapcsolatban az Unió által képviselendő álláspont a vegyes bizottság ajánlásának az e határozathoz csatolt tervezetén alapul.
            
            
            
               2. cikk
            
            
               A Bizottság és a főképviselő felhatalmazást kap, hogy szükség esetén további három évre meghosszabbítsák a cselekvési tervet.
            
            
            
               3. cikk
            
            
               Ennek a határozatnak a Bizottság és a főképviselő a címzettje.
            
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  
                        A Bíróság 2014. október 7-i ítélete, Németország kontra Tanács, C-399/12, ECLI:EU:C:2014:2258, 61–64. pont.
               
            
      
    ---documentbreak--- 
      
         
               EURÓPAI BIZOTTSÁG
            Brüsszel, 2018.11.13.
            JOIN(2018) 26 final
            Együttes javaslat
            MELLÉKLET
            a következőhöz:
            A TANÁCS HATÁROZATA
            az Európai Unió által az egyrészről az Európai Közösség, és másrészről Ciszjordánia és a Gázai övezet Palesztin Hatósága képviseletében a Palesztin Felszabadítási Szervezet (PFSZ) közötti kereskedelemről és együttműködésről szóló euromediterrán ideiglenes társulási megállapodással létrehozott vegyes bizottságban az EU–Palesztin Hatóság cselekvési terv meghosszabbításával kapcsolatban képviselendő álláspontró
            
               
         
         
            
               MELLÉKLET
               
                  AZ EU–PALESZTIN FELSZABADÍTÁI SZERVEZET TÁRSULÁSI TANÁCS xxx SZ. AJÁNLÁSA az EU-Palesztin Hatóság cselekvési terv meghosszabbításának jóváhagyásáról [2018. XXX]
            
            
            
            
            
               A VEGYES BIZOTTSÁG,
            
            
               tekintettel az egyrészről az Európai Közösség, és másrészről a Ciszjordánia és a Gázai övezet Palesztin Nemzeti Hatósága képviseletében a Palesztin Felszabadítási Szervezet (PFSZ) közötti kereskedelemről és együttműködésről szóló euromediterrán ideiglenes társulási megállapodásra (a továbbiakban: az ideiglenes társulási megállapodás),
            
            
            
               mivel:
            
            
            
               (1)Az egyrészről az Európai Közösség, és másrészről Ciszjordánia és a Gázai övezet Palesztin Nemzeti Hatósága képviseletében a Palesztin Felszabadítási Szervezet (PFSZ) közötti kereskedelemről és együttműködésről szóló euromediterrán ideiglenes társulási megállapodás (a továbbiakban: az ideiglenes társulási megállapodás) 1997. február 24-én aláírásra került, és 1997. július 1-jén hatályba lépett.
            
            
               (2)Az ideiglenes társulási megállapodás 63. cikke szerint a vegyes bizottság határozatokat hozhat és megfelelő ajánlásokat tehet.
            
            
               (3)A vegyes bizottság eljárási szabályzatának 10. cikke lehetővé teszi, hogy az ülések között írásbeli eljárásban hozzanak határozatokat, ha mindkét fél beleegyezik ebbe.
            
            
               (4)Az EU–Palesztin Hatóság cselekvési terv három évvel történő meghosszabbítása teljes körű lehetőséget biztosít a feleknek arra, hogy folytassák együttműködésüket a következő években.
            
            
            
               AJÁNLJA, HOGY:
            
            
               1. cikk
            
            
               Az írásbeli eljárással eljáró vegyes bizottság az EU–Palesztin Hatóság cselekvési tervnek a meghosszabbítás elfogadásának dátumától számított három évvel történő meghosszabbítását ajánlja.
            
            
            
               Kelt xx-ban/-ben, [2018. xxxxx]-án/-én.
            
         
         
            
            
               az EU–Palesztin Hatóság vegyes bizottság részéről
            
            
               az elnök
            
            
               ***